ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1745/01

υποβολή: Alexandros Alavanos (GUE/NGL) προς την Επιτροπή

(15 Ιουνίου 2001)

Θέμα: Ράλλειος Σχολή στον Πειραιά

Αρχαιολογικά ευρήματα μοναδικής ιστορικής και επιστημονικής αξίας, δείγματα του πολεοδομικού και ρυμοτομικού σχεδίου του Ιππόδρομου, στο κέντρο του Πειραιά, απειλούνται με καταστροφή, σύμφωνα με καταγγελίες του τμήματος Αρχαιολογίας του Πανεπιστημίου Αθηνών και του Συλλόγου Ελλήνων Αρχαιολόγων, μετά από απόφαση του Υπουργείου Πολιτισμού, που απορρίπτει εισήγηση της Αρχαιολογικής Υπηρεσίας Πειραιά, να χτισθεί με χρηματοδότηση της Ε.Ε. από το Β ΚΠΣ, το Λύκειο της Ραλλείου Σχολής. Την αντίδρασή τους για το έργο έχουν εκφράσει κάτοικοι της πόλης με προσφυγή τους στο Συμβούλιο Επικρατείας και με αναφορά τους στην Επιτροπή Αναφορών του Ευρωπαϊκού Κοινοβουλίου.

1. Από πλευράς ΕΕ που χρηματοδοτεί το έργο, έχουν εξετασθεί οι επιπτώσεις που θα έχει η κατασκευή του σχολείου σε ένα σημαντικό τμήμα της Ευρωπαϊκής Πολιτιστικής κληρονομιάς;

2. Δεδομένου ότι το προτεινόμενο έργο δεν πληροί τις απαιτούμενες προδιαγραφές για σχολείο (έλλειψη προαυλίου) έχουν εξετασθεί οι προτεινόμενες από τους φορείς της πόλης εναλλακτικές τοποθεσίες εγκατάστασης της Ραλλείου Σχολής;

Απάντηση του κ. Barnier εξ ονόματος της Επιτροπής

(13 Ιουλίου 2001)

Το αξιότιμο Μέλος του Κοινοβουλίου παρακαλείται να ανατρέξει στην απάντηση που έδωσε η Επιτροπή στην προφορική ερώτηση H-0395/01 του κ. Μ. ΑΛΥΣΣΑΝΔΡΑΚΗ κατά την ώρα των ερωτήσεων της Συνεδρίασης του Κοινοβουλίου της 11ης Μαΐου 2001(1).

(1) Γραπτή απάντηση της 15/5/2001.
ΓΡΑΠΤΗ ΕΡΩΤΗΣΗ E-0695/01

υποβολή: Glenys Kinnock (PSE) προς την Επιτροπή

(8 Μαρτίου 2001)

Θέμα: Κλωστοϋφαντουργία στο Μπαγκλαντές

Προτίθεται η Επιτροπή να δώσει συνέχεια στις εκκλήσεις του πρωθυπουργού του Μπαγκλαντές, κ. Sheikh Hasina, έτσι ώστε οι Ηνωμένες Πολιτείες να επεκτείνουν και στα προϊόντα κλωστοϋφαντουργίας και ένδυσης του Μπαγκλαντές το ίδιο καθεστώς δασμών, ποσοστώσεων και ελεύθερης πρόσβασης που ισχύει ήδη σε 33 λιγότερο ανεπτυγμένες χώρες; Προβλέπεται να διεξαχθούν στις Ηνωμένες Πολιτείες άμεσες επαφές με τους εμπορικούς εταίρους της Ευρωπαϊκής Ενώσεως;

Κοινή απάντηση του κ. Lamy εξ ονόματος της Επιτροπής στις γραπτές ερωτήσεις E-0695/01και P-1068/01

(14 Μαΐου 2001)

Η Επιτροπή αντιλαμβάνεται τις ανησυχίες του Μπαγκλαντές σχετικά με τη θέση του στην αγορά και το μερίδιο αγοράς που κατέχει μετά τη θέσπιση του αμερικανικού νόμου περί εμπορίου και ανάπτυξης (USTDA 2000) ο οποίος αποκλείει την εν λόγω χώρα καθώς και τις άλλες λιγότερο ανεπτυγμένες χώρες (ΛΑΧ).

Όσον αφορά την Κοινότητα, το καθεστώς του Μπανγκλαντές ως λιγότερο ανεπτυγμένη χώρα συνεπάγεται πρόσβαση των εξαγωγών της κλωστοϋφαντουργικών προϊόντων και ειδών ένδυσης στην Κοινότητα, πράγμα που έδωσε τη δυνατότητα στη χώρα να αυξήσει σημαντικά τις εξαγωγές αυτών των προϊόντων στην ευρωπαϊκή αγορά, καθιστώντας την έτσι τον δέκατο μεγαλύτερο προμηθευτή.

Η Επιτροπή ενθαρρύνει άλλες ανεπτυγμένες χώρες να παράσχουν παρόμοια μεταχείριση στις ΛΑΧ, στάση που ενισχύεται από την αντίδραση χωρών όπως η Χιλή και η Νέα Ζηλανδία ως προς την πρωτοβουλία της Κοινότητας Everything but Arms (πρωτοβουλία EBA) που επεκτείνει την πρόσβαση στην κοινοτική αγορά χωρίς δασμούς και ποσοστώσεις όλων των προϊόντων από 49 λιγότερο ανεπτυγμένες χώρες.

Η πρωτοβουλία EBA εκφράζει τη σημασία που αποδίδει η Κοινότητα στην πλήρη ενσωμάτωση των αναπτυσσομένων χωρών, και ιδίως των λιγότερο ανεπτυγμένων, στο πολυμερές εμπορικό σύστημα. Αυτό βέβαια αποτελεί αντικείμενο συζήτησης με άλλες ανεπτυγμένες χώρες- εμπορικούς εταίρους, συμπεριλαμβανομένων των Ηνωμένων Πολιτειών της Αμερικής.
ΓΡΑΠΤΗ ΕΡΩΤΗΣΗ E-0089/01

υποβολή: Rainer Wieland (PPE-DE) προς την Επιτροπή

(29 Ιανουαρίου 2001)

Θέμα: Αντίστροφη διάκριση σε βάρος Γερμανών συμμετεχόντων σε προγράμματα πολλαπλών πτήσεων

1. Γνωρίζει η Επιτροπή ότι τα προγράμματα πολλαπλών πτήσεων, όπως αυτό της Star Alliance, διαμορφώνουν ειδικό καθεστώς για τους συμμετέχοντας σε αυτά;

2. Γνωρίζει επιπλέον η Επιτροπή ότι σε αυτά τα προγράμματα γίνεται διάκριση μεταξύ των συμμετεχόντων που έχουν κατοικία στη Γερμανία και τωνπολοίπων;

3. Πιστεύει η Επιτροπή ότι ο εν λόγω διαχωρισμός εντός των κρατών μελών της Ευρωπαϊκής Ένωσης αποτελεί αντίστροφη δυσμενή διάκριση για τους Γερμανούς συμμετέχοντες;

4. Ποιά μέτρα σκέπτεται να λάβει ενδεχομένως η Επιτροπή;

Απάντηση της κας de Palacio εξ ονόματος της Επιτροπής

(5 Απριλίου 2001)

Η βάσει του τόπου διαμονής διαφοροποίηση των διευκολύνσεων που παρέχονται στους συμμετέχοντες σε προγράμματα προσέλκυσης πελατών εκ μέρους των αεροπορικών εταιριών, συνιστά μια εμπορική πρακτική που δεν φαίνεται να αντίκειται στις διατάξεις του τρίτου αεροπορικού πακέτου δεδομένου ότι κατ' εφαρμογήν του κανονισμού (ΕΟΚ) αριθ. 2409/92 του Συμβουλίου της 23ης Ιουλίου 1992, για τους ναύλους και τα κόμιστρα των αεροπορικών γραμμών(1), οι αερομεταφορείς της Κοινότητας καθορίζουν κατά το δοκούν τους ναύλους των επιβατών και ότι οι διευκολύνσεις που παρέχονται στους επιβάτες στο πλαίσιο των προγραμμάτων προσέλκυσης συνιστούν ένα συστατικό στοιχείο των εν λόγω ναύλων.

Η Επιτροπή ουδέποτε κατέληξε στο συμπέρασμα ότι τα προγράμματα προσέλκυσης των τακτικών επιβατών συνιστούν, αυτά καθαυτά, παράβαση του κοινοτικού δικαίου περί ανταγωνισμού. Ωστόσο, εξετάζοντας τις συμμαχίες μεταξύ αερομεταφορέων, η Επιτροπή εντόπισε τον συνδυασμό των προγραμμάτων προσέλκυσης πελατών εκ μέρους των συμμετεχόντων στη συμμαχία ως παράγοντα που δυσχεραίνει τον ανταγωνισμό τρίτων έναντι των μερών της συμμαχίας και, ως εκ τούτου, πρότεινε αντισταθμιστικά μέτρα(2).

(1) ΕΕ L 240 της 24.8.1992.

(2) Πρβλ. σημείωμα της Επιτροπής σχετικά με την συμμαχία μεταξύ Lufthansa, SAS και United Airlines, ΕΕ C 239 της 30.7.1998.
ΓΡΑΠΤΗ ΕΡΩΤΗΣΗ E-0638/01

υποβολή: Theresa Villiers (PPE-DE) προς το Συμβούλιο

(8 Μαρτίου 2001)

Θέμα: Χρηματοδότηση σχολικών εγχειριδίων

1. Μπορεί το Συμβούλιο να επιβεβαιώσει ότι έχουν χρησιμοποιηθεί κοινοτικά κονδύλια για τη χρηματοδότηση των ακόλουθων σχολικών εγχειριδίων:

- Η Αραβική Γλώσσα μας Επίπεδο 3 έως 5, Μέρος Δεύτερο

- Ισλαμική Αγωγή Επίπεδο 3 έως 9

- Εγχειρίδιο Λογοτεχνίας Επίπεδο 4 έως 8

- Νεώτερη Αραβική Ιστορία και Σύγχρονα Προβλήματα

- Παλαιστινιακή Εθνική Παιδεία Επίπεδο 3

- Ισλαμικός Πολιτισμός Επίπεδο 5 έως 8

- Αραβική Γεωγραφία

2. Εάν ναι, από ποια θέση του προϋπολογισμού χρηματοδοτήθηκαν τα προγράμματα αυτά;

3. Θα δεσμευθεί το Συμβούλιο να εξασφαλίσει ότι δεν πρόκειται να χρησιμοποιηθούν κοινοτικά κονδύλια για τη χρηματοδότηση σχολικών εγχειριδίων που περιέχουν δηλώσεις αντισημιτικού περιεχομένου;

Ανάμεσα στα παραδείγματα τέτοιας φρασεολογίας που περιλαμβάνονται στα ανωτέρω σχολικά εγχειρίδια, είναι και τα εξής:

Σε πλείστες περιπτώσεις, αυτοί οι Εβραίοι ενήργησαν σύμφωνα με τη γνωστή πονηριά και διπλοπροσωπία τους και καλλιεργούν φιλοπόλεμο κλίμα, Ισλαμική Αγωγή (Επίπεδο 9, σελ. 78).

Τι μπορούμε να κάνουμε για να σώσουμε την Ιερουσαλήμ και να την ελευθερώσουμε από τον ύπουλο εχθρό (Εγχειρίδιο Λογοτεχνίας, Επίπεδο 8, σελ. 99).

Δίδαγμα του μαθήματος: πιστεύω ότι οι Εβραίοι είναι οι εχθροί των Προφητών και των πιστών. Ισλαμική Αγωγή (Επίπεδο 4, Μέρος Πρώτο, σελ. 67).

Απάντηση

(30 Μαΐου 2001)

Κατ' αρχήν, το Συμβούλιο αποδοκιμάζει το να χρησιμοποιούνται εκπαιδευτικά συστήματα για να προωθούνται η προκατάληψη και η μισαλλοδοξία. Πάντως, θα επισημάνει ότι τα σχέδια πουποστηρίζουν την Παλαιστινιακή Αρχή χρηματοδοτούνται από την Επιτροπή, η οποία πράγματι έδωσε στις 12 Δεκεμβρίου 2000 ενιαία απάντηση (στις ερωτήσεις Ρ-3612/00, Ρ-3643/00 και Ε-3652/00) σχετικά με τη χρηματοδότηση της παραγωγής και διανομής σχολικών εγχειριδίων στο έδαφος της Παλαιστινιακής Αρχής.
ΓΡΑΠΤΗ ΕΡΩΤΗΣΗ P-1159/01

υποβολή: Raffaele Costa (PPE-DE) προς την Επιτροπή

(3 Απριλίου 2001)

Θέμα: Χρήση συντηρητικών και ενεργών συστατικών για την παραγωγή τυριών με την ένδειξη ΠΟΠ (Προστατευόμενη Ονομασία Προέλευσης)

Μπορεί η Επιτροπή να αναφέρει εάν στην παραγωγή τυριών με προστατευόμενη και ελεγχόμενη ονομασία προέλευσης (ΠΟΠ) επιτρέπεται η προσθήκη χρησιμοποιημένου γάλακτος, συντηρητικών και προσθετικών που δεν προβλέπονται σαφώς από τον κανονισμό παραγωγής;

Επιτρέπεται επίσης στην παραγωγή τυριών ΠΟΠ που παρασκευάζονται με ακατέργαστο γάλα με ωρίμανση άνω των 60 ημερών, η χρησιμοποίηση γάλακτος μη ανταποκρινομένου στις παραμέτρους που καθορίζει η οδηγία 92/46/ΕΟΚ(1), Παρ. Α, Κεφ. 4;

(1) ΕΕ L 268 της 14.9.1992, σελ. 1.

Απάντηση του κ. Fischler εξ ονόματος της Επιτροπής

(2 Μαΐου 2001)

Η Επιτροπή είναι σε θέση να διαβεβαιώσει το Αξιότιμο Μέλος του Κοινοβουλίου όσον αφορά το γεγονός ότι η καταχώρηση προστατευόμενης ονομασία προέλευσης (ΠΟΠ) με βάση τις διατάξεις του κανονισμού (ΕΟΚ) αριθ. 2081/92 του Συμβουλίου, της 14ης Ιουλίου 1992, για την προστασία των γεωγραφικών ενδείξεων και των ονομασιών προέλευσης των γεωγραφικών προϊόντων και των τροφίμων(1), πραγματοποιείται μόνο για προϊόντα που τηρούν όλους τους οριζόντιους εν ισχύει κοινοτικούς κανονισμούς, μεταξύ άλλων και τουςγειονομικούς.

Εξάλλου, για ορισμένες ΠΟΠ, η συγγραφήποχρεώσεων είναι δυνατόν να περιέχει διατάξεις περισσότερο περιοριστικές σε σχέση με τις προβλεπόμενες στην κοινοτική νομοθεσία. Στην περίπτωση αυτή πρέπει να τηρούνται οι πλέον περιοριστικές αυτές διατάξεις.

(1) ΕΕ Λ 208 της 24.7.1992.
ΓΡΑΠΤΗ ΕΡΩΤΗΣΗ E-1283/01

υποβολή: Theresa Villiers (PPE-DE) προς την Επιτροπή

(3 Μαΐου 2001)

Θέμα: Φορολογία στις κερδοσκοπικές ροές κεφαλαίων

1. Έχει άραγε συζητήσει η Επιτροπή τα επιχειρήματαπέρ και κατά της επιβολής ενός φόρου στις κερδοσκοπικές ροές κεφαλαίων;

2. Σκοπεύει άραγε η Επιτροπή να προτείνει έναν φόρο στις κερδοσκοπικές ροές κεφαλαίων;

3. Προτίθεται άραγε η Επιτροπή να στηρίξει οποιαδήποτε ενδεχόμενη πρόταση της Βελγικής Προεδρίας για την καθιέρωση ενός φόρου επί των κερδοσκοπικών ροών κεφαλαίων;

Απάντηση του κ. Bolkestein εξ ονόματος της Επιτροπής

(7 Ιουνίου 2001)

Η Επιτροπή έχει απαντήσει πρόσφατα σε σειρά προφορικών ερωτήσεων σχετικά με το θέμα αυτό (ερωτήσεις Η-0024/01 του κ. Sjstedt κατά το διάστημαποβολής ερωτήσεων στην περίοδο συνόδου του Κοινοβουλίου, τον Φεβρουάριο του 2001(1), και ερωτήσεις H-0678/00 του κ. Boudjenah, H-0665/00 του κ. Lipietz, H-0663/00 του κ. Dsir, και H-0661/00 της κας Auroi κατά το χρονικό διάστημαποβολής ερωτήσεων στην περίοδο συνόδου του Κοινοβουλίου, τον Σεπτέμβριο(2)).

Προς το παρόν, η Επιτροπή δεν σχεδιάζει να προτείνει την επιβολή φόρου στις κερδοσκοπικές ροές κεφαλαίου.

Η Επιτροπή δεν έχει λάβει από την Βελγική Προεδρία πρόταση για την καθιέρωση ενός φόρου επί των κερδοσκοπικών ροών κεφαλαίων. Όταν τηςποβληθεί πρόταση, η Επιτροπή θα την εξετάσει με την δέουσα προσοχή.

(1) Γραπτή απάντηση, 13.2.2001.

(2) Γραπτή απάντηση, 6.9.2000.
ΓΡΑΠΤΗ ΕΡΩΤΗΣΗ E-1460/01

υποβολή: Christopher Heaton-Harris (PPE-DE) προς την Επιτροπή

(17 Μαΐου 2001)

Θέμα: Θέση του Προϋπολογισμού Α-3022

Στην Θέση του Προϋπολογισμού Α-3022, Κέντρα Μελετών και Έρευνών, έχουν διατεθεί για τα έτη 2000 και 2001 1 500 000 ευρώ.

Είναι σε θέση η Επιτροπή να διευκρινίσει ποιοι οργανισμοί και ποια κέντρα έχουν χρηματοδοτηθεί από αυτή τη Θέση στο παρελθόν, δημοσιεύοντας λεπτομερείς εκθέσεις για τα προγράμματα που εκτελέστηκαν;

Πόσοι οργανισμοί, νέοι αλλά και ήδηπάρχοντες,πέβαλαν αίτηση χρηματοδότησης για το 2001, και πώς ακριβώς ελέγχει η Επιτροπή τη χρήση των κοινοτικών πόρων από αυτή τη Θέση;

Απάντηση της κας Schreyer Εξ ονόματος της Επιτροπής

(16 Ιουλίου 2001)

Πληροφορείται το Αξιότιμο μέλος ότι η Επιτροπή συντάσσει κάθε χρόνο έκθεση για το σύνολο των επιχορηγήσεων του κεφαλαίου A-30 στην οποία αναφέρονται οι δικαιούχοι, το ποσό της επιχορήγησης και το ποσοστό συγχρηματοδότησης. Η εν λόγω έκθεση, που διαβιβάσθηκε ήδη στο Κοινοβούλιο (Γραμματεία της επιτροπής προϋπολογισμών), περιέχει συγκεκριμένα πληροφορίες για τους δικαιούχους επιχορηγήσεων της θέσης A-3022.

Η επιλογή των σχεδίων που θα χρηματοδοτηθούν στο πλαίσιο του 2001 είναι εν εξελίξει. Από τις 136 προτάσεις που έλαβε η Επιτροπή, 21 προέρχονται από οργανισμούς (πανεπιστήμια ή ενώσεις πανεπιστημιακών καθηγητών) οι οποίες έγιναν δεκτές και τα προηγούμενα χρόνια.

Από τη θέση αυτή δεν χρηματοδοτούνται οι δαπάνες λειτουργίας των οργανισμών που επιχορηγούνται, αλλά οι δαπάνες που συνδέονται άμεσα με τα σχέδια για τα οποία χορηγούνται οι επιχορηγήσεις. Ο έλεγχος της χρησιμοποίησης των επιχορηγήσεων που χορηγήθηκαν πραγματοποιείται μέσω της ανάλυσης της τελικής έκθεσης και του αναλυτικού χρηματοδοτικού απολογισμού που οφείλει να διαβιβάζει κάθε οργανισμός κατά την ολοκλήρωση του σχεδίου. Η ανάλυση αυτή είναι βασική προϋπόθεση για την καταβολή τουπολοίπου της επιχορήγησης ή καταλήγει, ενδεχομένως, στη μερική ανάκτηση της προκαταβολής.
ΓΡΑΠΤΗ ΕΡΩΤΗΣΗ E-1153/01

υποβολή: Christopher Huhne (ELDR) προς την Επιτροπή

(10 Απριλίου 2001)

Θέμα: Εφαρμογή κοινής αλιευτικής πολιτικής

Ποιες είναι οι κύριες διαφορές, ανπάρχουν, ανάμεσα στο καθεστώς που εφαρμόζεται βάσει της κοινής αλιευτικής πολιτικής στα δυτικά ύδατα της ΕΕ και σε αυτό άλλων περιοχών (όπως λόγου χάρη η Μεσόγειος);

Απάντηση του κ. Fischler εξ ονόματος της Επιτροπής

(7 Ιουνίου 2001)

Η κυριότερη διαφορά μεταξύ των καθεστώτων που εφαρμόζονται στην Κοινή Αλιευτική Πολιτική στα κοινοτικά ύδατα του Ατλαντικού Ωκεανού, της Βόρειας Θάλασσας και της Βαλτικής Θάλασσας και εκείνων που εφαρμόζονται στην Μεσόγειο είναι ότι στην τελευταία δεν ισχύει το σύστημα των συνολικών επιτρεπόμενων αλιευμάτων (TAC) και συναφών ποσοστώσεων, με εξαίρεση τον τόνο.

Ο λόγος για τη μη εφαρμογή των TAC είναι ότι το πλείστο της αλιείας στη Μεσόγειο, ιδιαίτερα η αλιεία βυθόβιων ειδών, αφορά μείγμα πολλών ειδών ιχθύων χωρίς ναπάρχει ένα δεσπόζον είδος ή μία δεσπόζουσα ομάδα ειδών. Υπό τις συνθήκες αυτές, η εφαρμογή κατά τρόπο αποτελεσματικό συστήματος TAC καθίσταται πολύ δύσκολη.
ΓΡΑΠΤΗ ΕΡΩΤΗΣΗ E-1733/01

υποβολή: Laura Gonzlez lvarez (GUE/NGL) προς την Επιτροπή

(14 Ιουνίου 2001)

Θέμα: Λευκή Βίβλος για τις Πολιτικές της Ευρωπαϊκής Ένωσης για τη νεολαία

Το Σεπτέμβριο του 1999, η Επίτροπος Viviane Reding ανακοίνωσε στο Ευρωπαϊκό Κοινοβούλιο την πρόθεσή της να προωθήσει μια Λευκή Βίβλο για τις πολιτικές της Ευρωπαϊκής Ένωσης για τη νεολαία, πρωτοβουλία που παρουσιάστηκε επισήμως στο Συμβούλιο των Υπουργών Νεότητας το Νοέμβριο του 1999.

Η εκπόνηση αυτού της Λευκής Βίβλου δημιούργησε ενθουσιασμό και προσδοκίες μεταξύ των νέων της Ευρώπης, οι οποίοι εναπόθεσαν τις ελπίδες τους στην Επιτροπή.

Μπορεί η Επιτροπή να μας ενημερώσει σε ποιο στάδιο βρίσκονται σήμερα οι εργασίες για την εκπόνηση της Λευκής Βίβλου;

Μπορεί η Επιτροπή να επιβεβαιώσει ότι η Λευκή Βίβλος θα δημοσιευθεί εντός του Νοεμβρίου 2001, εκπληρώνοντας έτσι τους στόχους που είχε η ίδια θέσει αρχικά;

Κοινή απάντηση του κ. Reding εξ ονόματος της Επιτροπής στις γραπτές ερωτήσεις E-1694/01, E-1733/01, E-1903/01, E-1904/01 και E-2050/01

(2 Αυγούστου 2001)

Η Επιτροπή θεωρεί ότι πρέπει να ενισχυθεί η πολιτική συνεργασίας στον τομέα της νεολαίας σε ευρωπαϊκό επίπεδο. Προς τούτο, η Επιτροπή, μετά από πρωτοβουλία του μέλους της που είναι αρμόδιο για την Εκπαίδευση και τον Πολιτισμό, ξεκίνησε στα τέλη του 1999 την προετοιμασία λευκής βίβλου για το θέμα αυτό.

Η Επιτροπή θέλησε να διεξαχθεί μια χωρίς προηγούμενο διαβούλευση πριν από τη λευκή βίβλο: διαβούλευση με τους νέους σε κάθε κράτος μέλος το 2000, η οποία κορυφώθηκε με ευρωπαϊκή συνάντηση στο Παρίσι τον Οκτώβριο του 2000· διαβούλευση με την κοινωνία των πολιτών και τους ερευνητές· συζητήσεις με τα κράτη μέλη. Η διαβούλευση αυτή ολοκληρώθηκε το Μάρτιο του 2001 στο Ume της Σουηδίας.

Από τότε και μετά, έχοντας τηνποστήριξη των νέων και των κρατών μελών, η Επιτροπή συντάσσει την λευκή βίβλο, η οποία αναμένεται να δημοσιευθεί πριν από το τέλος του έτους.
ΓΡΑΠΤΗ ΕΡΩΤΗΣΗ E-0488/01

υποβολή: Daniel Hannan (PPE-DE) προς την Επιτροπή

(22 Φεβρουαρίου 2001)

Θέμα: Το Carrefour του Lancashire

Στο πλαίσιο του προγράμματος Δράσηπέρ της νεολαίαςτης ΓΔ Χ, το Σταυροδρόμι ενημέρωσης και ανάπτυξης τηςπαίθρουτου Lancashire (Lancashire Rural Information and Promotion Carrefour) ήταν ένας από τους πέντε φορείς με στόχο την αξιολόγηση της ενημέρωσης σχετικά με την Ευρώπη στα σχολεία τηςπαίθρου.

1. Πόσα σχολεία του Lancashire συμμετείχαν στην έρευνα αυτή και ποιες ηλικίες ερωτήθηκαν;

2. Πόσες απαντήσεις καταχωρήθηκαν;

3. Ποιες ήταν οι ερωτήσεις;

4. Εκπόνησε κάποια έκθεση η Επιτροπή ως ανάλυση των αποτελεσμάτων των απαντήσεων της έρευνας στο ΗΒ;

5. Μπορεί η Επιτροπή να παράσχει αντίγραφο της αλληλογραφίας της ΓΔ Χ σχετικά με το θέμα αυτό, καθώς και αντίγραφο των συμπερασμάτων της;

Ποιος είναι ο προϋπολογισμός και ο σκοπός του Carrefour; Τι σκοπεύει να κάνει η Επιτροπή προς αντιμετώπιση των ελλείψεων που ήρθαν στο φως από το ερωτηματολόγιο αυτό;

Απάντηση του κ. Prodi εξ ονόματος της Επιτροπής

(8 Μαΐου 2001)

1. Πενηντατρία σχολεία στο Lancashire και στην Cumbria έλαβαν ταχυδρομικά ερωτηματολόγια. Η ηλικία κυμαινόταν από 11 έως 18.

2. Το ποσοστό απάντησης στο ταχυδρομικό ερωτηματολόγιο ανήλθε σε 30 %.

3. Οι κύριοι τομείς που κάλυπτε το ερωτηματολόγιο ήταν:

- Ποιες ήταν για τα σχολεία οι κύριες πηγές πληροφόρησης για την Ένωση;

- Πόσο συχνά χρησιμοποιήθηκαν οι πηγές;

- Ήταν επιφορτισμένα τα σχολεία;

Από τα σχολεία ζητήθηκε:

- να αξιολογήσουν τις πηγές σε ό,τι αφορά τα μέσα επικοινωνίας, την πρόσβαση, τις δαπάνες, την ποιότητα, τη σπουδαιότητα.

- να παράσχουν πληροφορίες για το πώς χρησιμοποίησαν και διέδωσαν τις πληροφορίες.

- να παράσχουν πληροφορίες σχετικά με το ποιες πληροφορίες για την Ένωση ζήτησαν και με ποια μορφή/μέσα επικοινωνίας.

4. Μετά την περάτωση του σχεδίουποβλήθηκε έκθεση σχετικά μ' αυτό. Περίληψη των συμπερασμάτων του δημοσιεύτηκαν στη σελίδα 29 ενός τεύχους με τον τίτλο σταυροδρόμι ενημέρωσης και ανάπτυξης τηςπαίθρου: στην καρδιά της Ευρώπης:

5. Τα περιεχόμενα του ερωτηματολογίου έχουν όπως περιγράφτηκαν στο σημείο 3. Ατομικές απαντήσεις δεν ελήφθησανπόψη.

Οι προϋπολογισμοί των σταυροδρομίων διαφέρουν. Η επιδότηση από την Επιτροπή στο Lancashire Carrefour ήταν 10 000 ECU το 1997 όταν το σχέδιο περατώθηκε" τώρα ανέρχεται σε 15 000 ευρώ.

Σκοπός του σταυροδρομίου είναι να παράσχει πληροφορίες για την Κοινότητα και τις πολιτικές της και τα προγράμματά της στο κοινό σε περιοχές τηςπαίθρου" να ενθαρρύνει το διάλογο και τη συνεργασία μεταξύ των διαφόρων πλευρών που ενεργοποιούνται σε περιφερειακό επίπεδο και μεταξύ των διαφόρων περιφερειών της Ευρώπης" η συμμετοχή στη συζήτηση για την Ένωση, και η παροχή στοιχείων στην Επιτροπή σχετικά με την επίπτωση των δραστηριοτήτων της.

Ένα από τα κύρια ζητήματα που έθεσαν τα σχολεία αφορούσε την ένθεση της ευαισθητοποίησης για την Ένωση στην εθνική διδακτική ύλη. Ωστόσο, η εθνική διδακτική ύλη αφορά τη βρετανική κυβέρνηση.

Το κεντρικό γραφείο για τη διεθνή επιμόρφωση και κατάρτιση (μέρος του Βρετανικού Συμβουλίου) συντονίζει την παροχή πληροφοριών για την Ένωση στον εκπαιδευτικό τομέα του Ηνωμένου Βασιλείου.
ΓΡΑΠΤΗ ΕΡΩΤΗΣΗ E-0108/01

υποβολή: Dana Scallon (PPE-DE) προς την Επιτροπή

(1 Φεβρουαρίου 2001)

Θέμα: Μη ορισμός επιτρόπου διοικήσεως για τον αγροτικό τομέα από την Ιρλανδία

Γιατί η Ιρλανδία δεν έχει ορίσει επίτροπο διοικήσεως για τον αγροτικό τομέα;

Απάντηση του κ. Fischler εξ ονόματος της Επιτροπής

(20 Φεβρουαρίου 2001)

Η συνθήκη ΕΚ προβλέπει μόνο το διορισμό κοινοτικού διαμεσολαβητή. Ένας εθνικός διαμεσολαβητής για τη γεωργία δεν αποτελεί θέμα το οποίο διέπει τυχόν κοινοτική νομοθεσία, και ως εκ τούτου ευρίσκεται εκτός του πεδίου αρμοδιοτήτων της Επιτροπής.

Παρακαλείται το Αξιότιμο Μέλος να απευθύνει την ερώτηση στις ιρλανδικές εθνικές αρχές.
ΓΡΑΠΤΗ ΕΡΩΤΗΣΗ E-1134/01

υποβολή: Christopher Huhne (ELDR) προς την Επιτροπή

(10 Απριλίου 2001)

Θέμα: Ροή κεφαλαίων μεταξύ χωρών της ευρωζώνης

Θα μπορούσε μήπως η Επιτροπή να εξετάσει το μέγεθος των ροών κεφαλαίων μεταξύ χωρών της ευρωζώνης από καθιερώσεως του ευρώ, σε σύγκριση με τις προηγούμενες περιόδους και να αναφέρει κατά πόσον έχει σημειωθεί αύξηση στον όγκο των ροών αυτών και, σε καταφατική περίπτωση, ποιας τάξεως μεγέθους;

Απάντηση του κ. Solbes Mira εξ ονόματος της Επιτροπής

(1 Ιουνίου 2001)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στην γραπτή του ερώτηση E-2716/00(1).

Η απάντηση αυτή εξακολουθεί να ισχύει.

(1) ΕΕ C 113 E της 18.4.2001.
ΓΡΑΠΤΗ ΕΡΩΤΗΣΗ E-1527/01

υποβολή: Ilda Figueiredo (GUE/NGL) προς την Επιτροπή

(21 Μαΐου 2001)

Θέμα: Νόθευση οίνου στην δυτική περιοχή της Πορτογαλίας

Από διάφορα μέσα μαζικής επικοινωνίας κυκλοφόρησε, κατά τα τέλη του παρελθόντος Μαρτίου, ότι στην δυτική περιοχή της Πορτογαλίας κατασχέθηκαν 25 εκατ. λίτρα οίνου νοθευμένου με προσθήκη ύδατος και αποστάγματος ζαχαροκαλάμων και ζαχαροτεύτλων.

Φαίνεται ότι η ίδια επιχείρηση είχε και στο παρελθόν εξαγάγει στην Αγκόλα κρασιά νοθευμένα κατάυτό τον τρόπο, τα οποία εντοπίσθηκαν κατόπιν έρευνας των εθνικών και κοινοτικών αρχών, δεδομένου ότι το προϊόν είχε λάβει κοινοτική στήριξη για την εξαγωγή οίνου.

Για τον λόγο αυτό ζητώ από την Επιτροπή να με πληροφορήσει τα εξής:

- Γνωρίζει κάποια περίπτωση νόθευσης οίνου που έγινε από επιχείρηση της δυτικής περιοχής της Πορτογαλίας, η οποία είχε λάβει κοινοτική στήριξη για την εξαγωγή; Εάν ναι, σε τί ύψος ανήρχοντο οι ενισχύσεις αυτές;

- Εάν η απάντηση στην προηγούμενη ερώτηση είναι ναί, ποιά μέτρα ελήφθησαν;

Απάντηση της κας Schreyer Εξ ονόματος της Επιτροπής

(13 Ιουλίου 2001)

Η Ευρωπαϊκή Υπηρεσία καταπολέμησης της απάτης (OLAF) επισήμανε ότι το 1999 διεξήγαγε έρευνα για τις εξαγωγές οίνου με προορισμό την Αγκόλα που πραγματοποίηση πορτογαλική εταιρία με έδρα τη Lageosa Do Dao. Κατά την έρευνα αυτή διαπιστώθηκε ότι η εν λόγω εταιρία ακολούθησε κατά συστηματικό τρόπο απαγορευμένες οινολογικές πρακτικές για να αυξήσει τον αλκοολομετρικό τίτλο του οίνου, έχοντας παράλληλα λάβει αχρεωστήτως καταβληθείσες επιστροφές κατά την εξαγωγή ύψους 11 εκατομμυρίων.

Η τελική έκθεση της OLAF διαβιβάσθηκε στις διοικητικές και δικαστικές αρχές της Πορτογαλίας το Μάρτιο του 2000. Οι διοικητικές αρχές της Πορτογαλίας κίνησαν τη διαδικασία ανάκτησης στις 28 Ιουλίου 2000.

Το 2000 εκδόθηκαν από τις αρχές της Πορτογαλίας δύο ανακοινώσεις με βάση τον κανονισμό Κανονισμός (ΕΟΚ) αριθ. 595/91 του Συμβουλίου της 4ης Μαρτίου 1991 περί των ανωμαλιών και της ανακτήσεως των αχρεωστήτως καταβληθέντων ποσών στα πλαίσια της χρηματοδοτήσεως της κοινής γεωργικής πολιτικής ως και της οργανώσεως ενός συστήματος πληροφορήσεως στον τομέα αυτό(1).

Εξάλλου, η OLAF ανέφερε ότι στις 10 Απριλίου 2001 ζήτησε από τις Πορτογαλικές αρχές πληροφορίες, μετά από τη δημοσίευση στον τύπο της χώρας και άλλων στοιχείων για το θέμα το Μάρτιο του 2001. Οι τελευταίες απάντησαν ότι σύμφωνα με τα στοιχεία που διαθέτουν κατέληξαν στο συμπέρασμα ότι στηνπόθεση αυτή δεν εμπλέκονται κοινοτικοί πόροι. Ανέφεραν, επίσης, ότι η διαδικασίαπήρξε απόρρητη. Για τηνπόθεση αυτή δενπήρξε ανακοίνωση βάσει του κανονισμού (ΕΟΚ) αριθ. 595/91. Σύμφωνα με τον εν λόγω κανονισμό, εντός δύο μηνών μετά από κάθε τρίμηνο, τα κράτη μέλη κοινοποιούν στην Επιτροπή κατάσταση στην οποία επισημαίνονται παρατυπίες οι οποίες αποτέλεσαν το αντικείμενο μιας πρώτης πράξης διοικητικής ή δικαστικής διαπίστωσης.

(1) ΕΕ L 67 της 14.3.1991.